|  |  |  |
| --- | --- | --- |
| ที่ ศธ 04025/1267 |  | สำนักงานเขตพื้นที่การศึกษาประถมศึกษา ขอนแก่น เขต 1 ถนนศูนย์ราชการ ขก 40000 |

11 เมษายน 2557

เรื่อง กำชับย้ำเตือนการเตรียมความพร้อมก่อนเปิดภาคเรียน

เรียน ผู้อำนวยการโรงเรียนทุกโรงเรียน ในสังกัด

สิ่งที่ส่งมาด้วย คู่มือแนวทางปฏิบัติและมาตรการรักษาความปลอดภัยของสถานศึกษา ฉบับปรับปรุง พ.ศ. 2556  
 จำนวน 1 เล่ม

ด้วย สำนักงานคณะกรรมการการศึกษาขั้นพื้นฐาน พิจารณาเห็นว่าขณะนี้ใกล้เวลาที่สถานศึกษาจะปิด  
ภาคเรียนที่ 1 ปีการศึกษา 2557 ซึ่งในระหว่างปิดภาคเรียนได้เกิดภัยธรรมชาติ ในหลายพื้นที่ ซึ่งเป็นเหตุให้อาคารเรียน วัสดุ อุปกรณ์ ต้นไม้และสิ่งแวดล้อมโดยรวมเกิดความชำรุดเสียหาย จนอาจเป็นอันตรายกับนักเรียน ประกอบกับเปลี่ยนแปลงสภาพภูมิอากาศ ทำให้เกิดภัยพิบัติต่างๆ เช่น วาตุภัย อุทกภัย ภัยแล้ง ฯลฯ และโรคระบาดติดต่อหลายประเภท เช่น ไข้เลือดออก โรคมือ เท้า ปาก ฯลฯ ซึ่งการป้องกันดังกล่าว ผู้อำนวยการสำนักงานเขตพื้นที่การศึกษาประถมศึกษาขอนแก่น เขต 1 ได้กำชับย้ำเตือนให้สถานศึกษาเตรียมความพร้อม ก่อนเปิดภาคเรียน ในคราวประชุมผู้บริหารการศึกษา/ ผู้บริหารสถานศึกษาฯ ครั้งที่ 2/2557 เมื่อวันที่ 20 มีนาคม 2557 ณ ค่ายลูกเสือแก่นนคร นั้น และได้ส่งคู่มือแนวทางปฏิบัติและมาตรการรักษาความปลอดภัยของสถานศึกษา ฉบับปรับปรุง พ.ศ. 2556 มาเพื่อทราบและถือปฏิบัติต่อไป โดยให้ความสำคัญเป็นพิเศษในเรื่องดังกล่าว ดังนี้

1. ด้านสภาพแวดล้อมบริเวณโรงเรียน เช่น

1.1 การดูแลสภาพแวดล้อมให้สะอาด ร่มรื่น ตัดแต่งต้นไม้มิให้เกิดอันตรายและกำจัดต้นไม้ที่มีผล  
เป็นพิษ ไม่ให้อยู่ในบริเวณโรงเรียน

1.2 ซ่อมแซมอาคารเรียน ห้องส้วม เครื่องเล่นสนาม วัสดุอุปกรณ์ ระบบไฟฟ้าให้อยู่ในสภาพที่ใช้การได้

และปลอดภัย

1.3 กำจัดแหล่งเพาะพันธุ์ยุง ผึ้ง ต่อและแตน ตลอดจนมิให้มีมุมอับลับตา และบริเวณรกร้างที่อาจเป็น  
ที่อยู่ของสัตว์มีพิษ

1.4 วางมาตรการป้องกันอันตรายจากสระน้ำที่อยู่ในโรงเรียนหรือชุมชน ส่งเสริมและสนับสนุนให้นักเรียน  
ทุกคนว่ายน้ำให้เป็น   
 1.5 สำรวจจุดอันอันตรายในบริเวณโรงเรียนและเส้นทางเดิน ทางไป – กลับ ของนักเรียน จัดที่จอดรถ

จักรยาน จักรยานยนต์ ตลอดจนตรวจสภาพของรถ รับ – ส่ง นักเรียน เพื่อหาแนวทางป้องกันแก้ไข

-2-

1.6 เตรียมแผนไว้ล่วงหน้า ก่อนเกิดเหตุการณ์ต่างๆ เช่น การให้ความรู้ ขณะเกิดเหตุจะต้องทำอย่างไร  
ในการหลีกเลี่ยงและการเอาชีวิตรอด จากเหตุการณ์นั้น และภายหลังการเกิดเหตุแล้วจะขอรับความช่วยเหลือได้

อย่างไร โดยให้ศึกษาข้อมูลได้จาก website กรมการป้องกันและบรรเทาสารณภัย [www.disaster.go.th](http://www.disaster.go.th)

2. ด้านสุขภาพอนามัย ให้ประสานหน่วยงานที่เกี่ยวข้องเพื่อตรวจสุขภาพนักเรียนทุกคน หากปรากฏอาการ  
ที่น่าห่วงใย ควรนำไปพบแพทย์เพื่อรักษาและป้องกันมิให้แพร่ไปยังเพื่อนนักเรียน


3. ให้สถานศึกษาปลูกฝังสุขนิสัยที่ดีในการให้แก่นักเรียน เช่น การล้างมือ อย่างถูกวิธี การแปรงฟันหลังอาหาร การปิดปากเมื่อไอจาม เป็นต้น โดยโรงเรียนควรจัดหาวัสดุอุปกรณ์ที่จำเป็นเพื่ออำนวยความสะดวกแก่นักเรียน ทั้งนี้ ควรศึกษาแนวทางดูแลสุขภาพนักเรียน จาก website ของกระทรวงสาธารณสุข [www.moph.go.th](http://www.moph.go.th)

4. วางมาตรการในการป้องกันนักเรียนก่อเหตุทะเลาะวิวาท พกพาอาวุธ กรณีชู้สาว หลบหนีการเรียน

ติดเกม เสพสิ่งมึนเมาและสารเสพติด

สำนักงานเขตพื้นที่การศึกษาประถมศึกษาขอนแก่น เขต 1 จึงขอให้สถานศึกษาได้วางมาตรการดูแลนักเรียนให้รัดกุม และขอให้ถือปฏิบัติตามคู่มือแนวทางปฏิบัติและมาตรการรักษาความปลอดภัยของสถานศึกษา ฉบับปรับปรุง พ.ศ. 2556 โดยให้ประธานกลุ่มสถานศึกษา ติดต่อขอรับคู่มือ ได้ที่ กลุ่มอำนวยการ สพป.ขอนแก่น เขต 1

จึงเรียนมาเพื่อทราบและถือปฏิบัติ

ขอแสดงความนับถือ 

(นายรังสฤษฎิ์ ธนะภูมิชัย)  
 รองผู้อำนวยการสำนักงานเขตพื้นที่การศึกษาประถมศึกษาขอนแก่น เขต 1 ปฏิบัติราชการแทน  
 ผู้อำนวยการสำนักงานเขตพื้นที่การศึกษาขอนแก่น เขต 1

กลุ่มอำนวยการ

โทร. 043-246663-5 ต่อ 131,132,134  
โทรสาร 043 – 236530  
(พัณณ์ชิตา เดชอนันตพงศ์ ผู้ปฏิบัติ)